Carlos Levy

Carlos Jacobo Levy (født 7. juli 1942 i Tunuyán i provinsen Mendoza i Argentina, død 25. desember 2020 i Mendoza) var en argentinsk forfatter, forteller, dikter og redaktør.

Liv og virke

Bakgrunn
Carlos Levy ble født i Tunuyán, men flyttet til Mendoza. Der ble han kjent med det lokale kunstmiljøet med blant andre Ricardo Embrioni og dikterne Fernando Lorenzo og Víctor Hugo Cúneo.

Forfatter
Han publiiserte sin første diktsamling i 1967. På grunn av de politiske omveltningene i Argentina varte det helt til 1984 før hans neste verk ble utgitt. Han ble sjef for biblioteket General San Martín og for Mendoza nasjonale radio. Han arbeidet også en periode i kulturdepartementet i Mendoza.

I 2005 ga han ut sin oversettelse til jødespansk av et dikt av José Hernández.

Død
Levy døde av covid-19 i Mendoza den 25. desember 2020, i en alder av 78 år.

Verker

Poesi 

 1967 Inmensamente ciudadano
 1984 La memoria y otras piedades
 1989 Anverso/Reverso – medforfatter: Fernando Lorenzo
 1991 Café de náufragos
 1998 La palabra y sus nombres
 2000 Destierros (antologi)
 2001 Doloratas – medforfatter: Marcos Silber
 2008 Viejo hotel

Noveller 

 1997 Té con hielo
 2006 Adiós, Celina, adiós
 2012 Asociación ilícita – medforfattere: Emilio Fernández Cordón og Oscar D’Angelo)

Oversettelser 

 2005 José Hernández: Martín Fierro – oversatt til jødespansk

Referanser

Argentinske forfattere
redaktører
Dødsfall relatert til covid-19 i Argentina
Personer fra provinsen Mendoza
Oversettere